《题黄诚甫铁树开花图》
明代·林弼

刺桐城西仙母家，百年种德如种花。春风吹暖满庭院，坐见铁树开琼花。

琼花的的簇丹穗，仙母见之一惊异。人名此树状元红，偶尔开花必为瑞。

阿儿读书五车多，解来瑞应期无他。写图寄之喜欲舞，题品直上金銮坡。

玉堂多士誇珍奇，何异汉室生金芝。赤花光照永春县，黄家瑞应无终期。

作者简介：林弼，（约公元一三六o年前后在世）一名唐臣，字元凯，龙溪人。元至正戊子年（至正八年，1348）进士，先为漳州路知事。明初以儒士修礼乐书，授吏部主事，后任登州（今山东烟台牟平）知府。